钦定古今图书集成/明伦汇编/闺媛典/第114卷 > 皇清二十 > 邹永福妻锺氏
## 钦定古今图书集成/明伦汇编/闺媛典/第114卷 > 皇清二十 > 邹永福妻锺氏

按《程乡县志》：锺氏，邑民邹永福妻。年十八归邹，贫甚，日事纺绩，夫妇茕茕孑立，氏有姿色，里屠黄伺夫出，诈事挑之，氏正色闭门，夫归告之，夫艴然以刀授妻曰：“再来有刀在。” 次日夫出，氏绩如故。屠至，遽夺其刀曰：“汝真不从杀汝，犹杀一猪也。” 手摩其乳，氏右手持棍，左手捉衾，瞋目大骂曰：“鼠贼，吾头可断，吾身不可辱，欲杀即杀。屠！” 遂杀之。夫归报县，县令典史往验，见氏捉衾持木，状俨然若生，坐榻不仆。典史捕获黄贼，对尸杖之，尸方颠，遂毙。屠于狱。籍其产，为氏供祭，立庙祀之，表其门，时康熙六年。